दिल्ली विश्वविद्यालय अपना एमए अंग्रेजी कोर्स 12 कॉलेजों (मेन कैम्पस), 8 कॉलेज (साउथ कैम्पस) और नॉन कॉलेजिएट वुमंस एजुकेशन बोर्ड के माध्यम से कराता है। कुल 425 सीटों में से 50 प्रतिशत सीटें डायरेक्ट एंट्री के लिए आरक्षित होती हैं, जबकि शेष 50 फीसदी सीटों के लिए प्रवेश परीक्षा ली जाती है। डायरेक्ट एंट्री के तहत उन स्टूडेंट्स को एडमिशन मिलता है, जिन्होंने दिल्ली विश्वविद्यालय से बीए (अंग्रेजी ऑनर्स) कोर्स 60 प्रतिशत अंकों के साथ उत्तीर्ण किया हो। हालांकि दिल्ली विश्वविद्यालय के बीए ऑनर्स में 60 प्रतिशत या उससे अधिक लाने वालों को भी इस कोर्स में एडमिशन मिल जाए, यह सुनिश्चित नहीं है।